# Príloha č. 8 - Odôvodnenie nerozdelenia predmetu zákazky na časti

podľa § 28 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

Verejný obstarávateľ zdôvodňuje nerozdelenie predmetu zákazky:

Aktuálne na trhu pôsobí dostatok spoločností, ktoré dokážu poskytnúť predmet zákazky ako celok. Rozdelenie zákazky na časti by bolo samoúčelné a verejnému obstarávateľovi by spôsobilo problémy pri plynulej a riadne zabezpečenej dodávke energií. Na trhu existuje vhodné prostredie na realizáciu hospodárskej súťaže ako celku a je obvyklé, že dodávatelia dokážu komplexne dodať energie v celom požadovanom rozsahu. Disponujú dostatočnými kapacitami na úspešné zrealizovanie predmetu zákazky a následne vedia zabezpečiť transparentnú hospodársku súťaž. Rozdelenie zákazky by sa negatívne premietlo v hospodárnosti, efektívnosti obstarania a vyhodnotenia. Tak v procese verejného obstarávania, alebo pri plnení predmetu zákazky.

Verejný obstarávateľ vyjadruje v nadväznosti na vyššie uvedené skutočnosti objektívnu obavu, že by v prípade rozdelenia zákazky na časti došlo:

* ku zvýšeniu nákladov hlavného mesta SR Bratislavy - zvýšenie záťaže príslušného odborného útvaru (konkrétne k navýšeniu počtu zamestnancov vyčlenených k danej zákazke)
* k strate efektivity a úspešnosti poskytnutia predmetnej služby ako jedného celku.

**Záver:** Zo strany verejného obstarávateľa by sa stala zákazka rozhodne nákladnejšou a komplikovanejšou vo vzťahu ku koordinácii jednotlivých dodávateľov, s rizikom ohrozenia riadneho plnenia zákazky. Najmä s ohľadom na charakter predmetu zákazky by bolo delenie tejto zákazky neúčelné, nehospodárne a objektívne ťažko realizovateľné, bola by narušená vzájomná kompatibilita celej zákazky preto sa „Hlavné mesto SR Bratislava“ z pozície verejného obstarávateľa v súlade so zákonom o verejnom obstarávaní rozhodlo nerozdeliťpredmetnú zákazku na časti.